CELEX: 31976L0914
Language: el
Date: 1976-12-16 00:00:00
Title: Οδηγία 76/914/ΕΟΚ του Συμβουλίου της 16ης Δεκεμβρίου 1976 περί της στοιχειώδους καταρτίσεως ορισμένων οδηγών οχημάτων οδικών μεταφορών

Avis juridique important

|

31976L0914

Οδηγία 76/914/ΕΟΚ του Συμβουλίου της 16ης Δεκεμβρίου 1976 περί της στοιχειώδους καταρτίσεως ορισμένων οδηγών οχημάτων οδικών μεταφορών  

Επίσημη Εφημερίδα αριθ. L 357 της 29/12/1976 σ. 0036 - 0039 Φινλανδική ειδική έκδοση: Κεφάλαιο 16 τόμος 1 σ. 0027  Ελληνική ειδική έκδοση: Κεφάλαιο 05 τόμος 2 σ. 0167  Σουηδική ειδική έκδοση: Κεφάλαιο 16 τόμος 1 σ. 0027  Ισπανική ειδική έκδοση: Κεφάλαιο 07 τόμος 2 σ. 0052  Πορτογαλική ειδική έκδοση : Κεφάλαιο 07 τόμος 2 σ. 0052 

ΟΔΗΓΙΑ ΤΟΥ ΣΥΜΒΟΥΛΙΟΥ της 16ης Δεκεμβρίου 1976 περί της στοιχειώδους καταρτίσεως ορισμένων οδηγών οχημάτων οδικών μεταφορώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 75,  τον κανονισμό (ΕΟΚ) αριθ. 543/69 του Συμβουλίου, της 25ης Μαρτίου 1969, "περί εναρμονίσεως ορισμένων διατάξεων κοινωνικού περιεχομένου στον τομέα των οδικών μεταφορών"(1), όπως τροποποιήθηκε τελευταία από τον κανονισμό (ΕΟΚ) αριθ. 515/72(2) και ιδίως το  άρθρο 5 παράγραφος 1 περίπτωση β) δεύτερο εδάφιο και παράγραφος 2 περίπτωση γ),  την πρόταση της Επιτροπής,  τη γνώμη της Συνελεύσεως(3),  τη γνώμη της Οικονομικής και Κοινωνικής Επιτροπής(4),  Εκτιμώντας:  ότι δυνάμει του άρθρου 5 παράγραφος 1 περίπτωση β) εδάφιο δεύτερο, του κανονισμού (ΕΟΚ) αριθ. 543/69 ο οδηγός οχήματος το οποίο χρησιμοποιείται για μεταφορά εμπορευμάτων, το επιτρεπόμενο μέγιστο μικτό βάρος του οποίου υπερβαίνει τους 7,5 τόννους και στο  οποίο εφαρμόζεται ο εν λόγω κανονισμός οφείλει, αν δεν έχει συμπληρώσει την ηλικία των 21 ετών, να είναι κάτοχος πιστοποιητικού επαγγελματικής ικανότητος, αναγνωρισμένου από ένα Κράτος μέλος, το οποίο να πιστοποιεί την ολοκλήρωση καταρτίσεως οδηγού  οχημάτων οδικών μεταφoρών εμπορευμάτων- ότι δυνάμει του άρθρου 5 παράγραφος 2 του κανονισμού (ΕΟΚ) αριθ. 543/69, ο οδηγός οχήματος μεταφοράς επιβατών στον οποίο εφαρμόζεται ο κανονισμός αυτός πρέπει να έχει συμπληρώσει τουλάχιστον το 21ο έτος της ηλικίας του και να πληροί μία από τις  προϋποθέσεις που καθορίζονται στην ανωτέρω παράγραφο- ότι μία από τις προϋποθέσεις αυτές προβλέπει ότι ο οδηγός πρέπει να είναι κάτοχος πιστοποιητικού επαγγελματικής ικανότητος αναγνωρισμένου από ένα Κράτος μέλος, που να πιστοποιεί την ολοκλήρωση  καταρτίσεως οδηγού οχημάτων οδικών επιβατικών μεταφορών- ότι πρέπει για τον καθορισμό του κατωτάτου επιπέδου της καταρτίσεως αυτής να λαμβάνονται υπόψη, ιδιαίτερα οι διαφορές των συνθηκών, υπό τις οποίες εκτελούνται οι οδικές μεταφορές εμπορευμάτων και επιβατών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Κάθε πρόσωπο που είναι κάτοχος της κατάλληλης εθνικής αδείας οδηγήσεως και έχει αποκτήσει επαγγελματική κατάρτιση που καλύπτει τουλάχιστο τα θέματα που προβλέπονται στο παράρτημα της παρούσης οδηγίας, αναγνωρίζεται ότι ανταποκρίνεται στο  στοιχειώδες επίπεδο καταρτίσεως που αναφέρεται στο άρθρο 5 παράγραφος 1 περίπτωση β) εδάφιο δεύτερο του κανονισμού (ΕΟΚ) αριθ. 543/69 για τους οδηγούς οχημάτων οδικών εμπορευματικών μεταφορών και στην παράγραφο 2 περίπτωση γ) του ανωτέρου άρθρου για  τους οδηγούς οχημάτων οδικών επιβατικών μεταφορών.  2. Το πρόγραμμα και ο τρόπος της οργανώσεως της επαγγελματικής καταρτίσεως που αναφέρεται στην παράγραφο 1, καθορίζονται από το Κράτος μέλος. Η ολοκλήρωση αυτής της καταρτίσεως θα αποδεικνύεται δι' εξετάσεων ή ελέγχου εκ μέρους του Κράτους ή των  οργανισμών που ορίσθηκαν για το σκοπό αυτό από το Κράτος, οι οποίοι ενεργούν υπό την άμεση εποπτεία του.  3. Τα Κράτη μέλη δύνανται να απαιτούν από τους οδηγούς που εκτελούν στο έδαφός τους εθνικές μεταφορές καθώς και από τους οδηγούς που εκτελούν διεθνείς μεταφορές με οχήματα τα οποία είναι εγγεγραμμένα στα Κράτη αυτά, να υφίστανται πιο εκτεταμένη  κατάρτιση από εκείνη που προβλέπεται στο παράρτημα, είτε πρόκειται για ήδη καθιερωμένη κατάρτιση σε Κράτος μέλος, είτε για κατάρτιση που Κράτος μέλος αποφασίζει να καθιερώσει στο μέλλον.   Άρθρο 2  1. Το πιστοποιητικό επαγγελματικής ικανότητος, που προβλέπεται στο άρθρο 5 παράγραφος 1 περίπτωση β) εδάφιο δεύτερο καί παράγραφος 2 περίπτωση γ) του κανονισμού (ΕΟΚ) αριθ. 543/69, χορηγείται από το Κράτος ή από τους οργανισμούς που ορίσθηκαν  για το σκοπό αυτό από το εν λόγω Κράτος και οι οποίοι ενεργούν υπό την άμεση εποπτεία του, στα πρόσωπα που πληρούν τις προϋποθέσεις που προβλέπονται στο άρθρο 1 της παρούσης οδηγίας.  2. Δικαιώματα που αποκτήθηκαν κατ' εφαρμογή των διατάξεων που αναφέρονται στην παράγραφο 1, πριν τεθούν σε ισχύ οι εθνικές διατάξεις που θεσπίσθηκαν σε εκτέλεση της παρούσης οδηγίας, παραμένουν ισχυρά, όπως ακριβώς και τα πιστοποιητικά που εκδόθηκαν  σύμφωνα με την παρούσα οδηγία.   Άρθρο 3  1. Κατόπιν διαβουλεύσεων με την Επιτροπή, τα Κράτη μέλη θέτουν σε ισχύ τα αναγκαία μέτρα για τη συμμόρφωσή τους προς την παρούσα οδηγία εντός προθεσμίας δύο ετών από την κοινοποίησή της.  2. Κάθε Κράτος μέλος ανακοινώνει στην Επιτροπή, τα υποδείγματα των πιστοποιητικών ή των ισοδυνάμων εγγράφων, τα οποία καθιερώνει για την εφαρμογή του άρθρου 2 παράγραφος 1. Η Επιτροπή διαβιβάζει αμελλητί τις πληροφορίες αυτές στα άλλα Κράτη μέλη.   Άρθρο 4  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 16 Δεκεμβρίου 1976.  Για το Συμβούλιο Ο Πρόεδρος Th. E. WESTERTERP  (1) ΕΕ αριθ. Ν 77 της 29.3.1969, σ. 49.  (2) ΕΕ αριθ. Ν 67 της 20.3.1972, σ. 11.  (3) ΕΕ αριθ. Α 46 της 9.5.1972, σ. 8.  (4) ΕΕ αριθ. Α 88 της 6.9.1971, σ. 14.      ΠΑΡΑΡΤΗΜΑ   ΣΤΟΙΧΕΙΩΔΗΣ ΚΑΤΑΡΤΙΣΗ ΓΙΑ ΤΗ ΧΟΡΗΓΗΣΗ ΠΙΣΤΟΠΟΙΗΤΙΚΟΥ ΕΠΑΓΓΕΛΜΑΤΙΚΗΣ ΙΚΑΝΟΤΗΤΟΣ ΚΑΤΑ ΤΗΝ ΕΝΝΟΙΑ ΤΟΥ ΑΡΘΡΟΥ 5 ΠΑΡΑΓΡΑΦΟΣ 1 ΠΕΡΙΠΤΩΣΗ β) ΚΑΙ ΠΑΡΑΓΡΑΦΟΣ 2 ΠΕΡΙΠΤΩΣΗ γ) ΤΟΥ ΚΑΝΟΝΙΣΜΟΥ (ΕΟΚ) ΑΡΙΘ. 543/69  Η κατάρτιση που απαιτείται για τη χορήγηση  πιστοποιητικού επαγγελματικής ικανότητος, πρέπει να περιλαμβάνει τουλάχιστον τα κατωτέρω αναφερόμενα στοιχεία, εφ' όσον αυτά δεν έχουν ήδη συμπεριληφθεί στην κατάρτιση που απαιτείται για απόκτηση αδείας οδηγήσεως.  1. Γνώσεις περί της κατασκευής του οχήματος και των κυρίων συσκευών και οργάνων του 1.1 Γνώσεις που αφορούν την κατασκευή και τη λειτουργία:  - των μηχανών εσωτερικής καύσεως - των συστημάτων λιπάνσεως και ψύξεως - του συστήματος τροφοδοτήσεως - του ηλεκτρικού συστήματος - του συστήματος αναφλέξεως - του συστήματος μεταδόσεως της κινήσεως συμπλέκτου, κιβωτίου ταχυτήτων κλπ.  1.2. Γενικές γνώσεις σε θέματα λιπάνσεως και αντιψυκτικής προστασίας 1.3. Γνώση των προφυλάξεων που πρέπει να λαμβάνονται κατά την αλλαγή τροχού 1.4. Γνώση περί της κατασκευής, της τοποθετήσεως της ορθής χρήσεως και της συντηρήσεως των ελαστικών 1.5. Γνώση των διαφόρων τύπων συστημάτων πεδήσεως, της λειτουργίας, των κυρίων οργάνων, της συνδέσεως, της χρησιμοποιήσεως και της καθημερινής συντηρήσεως των συστημάτων αυτών καθώς και γνώση των συστημάτων συνδέσεως 1.6. Ικανότητα εντοπίσεως των αιτιών βλάβης του οχήματος 1.7. Ικανότητα επιδιορθώσεως μικροβλαβών με τα κατάλληλα εργαλεία 1.8. Γενικές γνώσεις για την προληπτική συντήρηση του οχήματος και τις επιδιορθώσεις που πρέπει να εκτελούνται εγκαίρως 2. Γενικές γνώσεις σε θέματα μεταφορών και διοικήσεως 2.1. Γενικές ικανότητες και επαρκείς γεωργαφικές γνώσεις για τη χρησιμοποίηση χαρτών και των ευρετηρίων τους 2.2. Γνώση οικονομικής οδηγήσεως των οχημάτων 2.3. Γνώση των μέτρων που πρέπει να λαμβάνονται σε περίπτωση οδικού ή άλλου ατυχήματος (π.χ. πυρκαϊάς), σχετικά με την ασφαλιστική κάλυψη του οχήματος 2.4. Γνώση της εθνικής νομοθεσίας που εφαρμόζεται στην εν λόγω κατηγορία μεταφορών (εμπορευματικές ή επιβατικές) για τους οδηγούς οχημάτων μεταφοράς εμπορευμάτων:  2.5. Στοιχειώδεις γνώσεις για την ευθύνη του οδηγού όσον αφορά την παραλαβή, τη μεταφορά και την παράδοση των εμπορευμάτων σύμφωνα με τους συμφωνηθέντες όρους 2.6. Γνώση των σχετικών με το οχήματα και τις μεταφορές εγγράφων, που απαιτούνται για τις εσωτερικές ή διεθνείς εμπορευματικές μεταφορές 2.7. Γνώση των μεθόδων φορτώσεως και εκφορτώσεως των εμπορευμάτων καθώς και της χρησιμοποιήσεως των μηχανημάτων φορτώσεως και εκφορτώσεως 2.8. Στοιχειώδης γνώση των προφυλάξεων που πρέπει να λαμβάνονται για τον χειρισμό και τη μεταφορά των επικινδύνων εμπορευμάτων για τους οδηγούς οχημάτων επιβατικών μεταφορών:  2.9. Γνώση για την ευθύνη του οδηγού όσον αφορά τις επιβατικές μεταφορές 2.10. Γνώση των σχετικών με τα οχήματα και τους επιβάτες εγγράφων, που απαιτούνται για τις εσωτερικές ή διεθνείς επιβατικές μεταφορές 3. Πείρα οδηγήσεως οχημάτων μεταφοράς εμπορευμάτων ή επιβατών 3.1. Οσον αφορά τους οδηγούς οχημάτων μεταφοράς εμπορευμάτων:  Πρακτική εμπειρία οδηγήσεως και χειρισμού οχημάτων άνω των 7,5 τόννων, καθώς και χρησιμοποιήσεως του συστήματος συνδέσεως 3.2. Οσον αφορά τους οδηγούς οχημάτων μεταφοράς επιβατών:  Πρακτική εμπειρία οδηγήσεως και χειρισμού λεωφορείων ή πούλμαν.